**VII. VIÐAUKI – REGLUGERÐ FRAMKVÆMDASTJÓRNARINNAR (EB) nr. 809/2004 frá 29. apríl 2004**

**Sbr. tilgreint í 2. mgr. regl. nr. 243/2006:**

***Ef ósamræmi er á milli íslensks og ensks texta reglugerðar framkvæmdastjórnarinnar nr. 809/2004 skal skýra íslenska textann með hliðsjón af enska textanum.***

**Ef ósamræmi er á milli textans í þessu skjali og texta reglugerðar framkvæmdastjórnarinnar nr. 809/2004 er það texti reglugerðarinnar sem gildir.**

**VII. VIÐAUKI**

**Lágmarkskröfur um upplýsingar sem koma eiga fram í útgefandalýsingu fyrir eignavarin verðbréf**

**(grunnskjal)**

|  |  |  |
| --- | --- | --- |
| **Kafli# Bls#** | **Liður** | **Efni** |
|  | **1.** | **ÁBYRGIR AÐILAR** |
|  | **1.1.** | Tilgreina skal alla aðila sem eru ábyrgir fyrir upplýsingum í útgefanda­lýsingunni, og, eftir atvikum, fyrir tilteknum hlutum hennar og í því tilviki skal tilgreina þá hluta sem þeir eru ábyrgir fyrir. Ef um er að ræða einstaklinga, þ.m.t. aðilar að stjórn, framkvæmdastjórn eða eftirlitsstjórn útgefandans, skulu þeir tilgreindir með nafni og stöðuheiti. Ef um er að ræða lögaðila skal tilgreina nafn þeirra og skráða skrifstofu. |
|  | **1.2.** | Yfirlýsing frá þeim sem eru ábyrgir fyrir útgefandalýsingunni þess efnis að samkvæmt þeirra bestu vitund séu upplýsingarnar, sem útgefandalýsingin hefur að geyma, í samræmi við staðreyndir og að engum upplýsingum sé sleppt sem kunna að skipta máli varðandi áreiðanleika hennar. Eftir atvikum, yfirlýsing frá þeim sem eru ábyrgir fyrir tilteknum hlutum útgefandalýsingarinnar þess efnis að samkvæmt þeirra bestu vitund séu upplýsingarnar, sem er að finna í þeim hluta útgefandalýsingarinnar sem þeir eru ábyrgir fyrir, í samræmi við staðreyndir og að engum upplýsingum sé sleppt sem kunna að skipta máli varðandi áreiðanleika hans. |
|  | **2.** | **LÖGGILTIR ENDURSKOÐENDUR** |
|  | **2.1.** | Nöfn og heimilisföng endurskoðenda útgefandans á því tímabili sem sögulegar fjárhagslegar upplýsingar taka til (ásamt aðild að viðkomandi faglegum samtökum). |
|  | **3.** | **ÁHÆTTUÞÆTTIR** |
|  | **3.1.** | Í skjalinu skal birta upplýsingar um áhættuþætti sem eiga sérstaklega við um útgefanda og atvinnugrein hans á áberandi stað í kafla sem ber yfirskriftina „Áhættuþættir“. |
|  | **4.** | **UPPLÝSINGAR UM ÚTGEFANDANN** |
|  | **4.1.** | Yfirlýsing þess efnis hvort útgefandi hefur komið á fót félagi með sérstakan tilgang eða rekstareiningu í þeim tilgangi að gefa út eignavarin verðbréf. |
|  | **4.2.** | Lögheiti og viðskiptaheiti útgefanda. |
|  | **4.3.** | Skráningarstaður útgefanda og skráningarnúmer hans. |
|  | **4.4.** | Stofndagur og rekstrartími útgefanda, sé hann ekki ótiltekinn. |
|  | **4.5.** | Lögheimili útgefandans og rekstrarform hans að lögum, löggjöfin sem útgefandinn starfar samkvæmt, heiti lands þar sem útgefandi er skráður, ásamt heimilisfangi og símanúmeri skráðrar skrifstofu hans (eða höfuðstöðvarútgefandans ef þær eru aðrar en heimilisfang skráðrar skrifstofu hans). |
|  | **4.6.** | Lýsing á fjárhæð heimilaðs og útgefins hlutafjár og fjárhæð hlutafjár sem samþykkt hefur verið að gefa út ásamt fjölda og flokkum verðbréfa sem það samanstendur af. |
|  | **5.** | **YFIRLIT YFIR STARFSEMI** |
|  | **5.1.** | Stutt lýsing á helstu starfsemi útgefanda. |
|  | **5.2.** | Heildaryfirlit yfir þá sem eru aðilar að verðbréfunaráætluninni (securitisation program), þ.m.t. upplýsingar um beint eða óbeint eignarhald eða yfirráð þessara aðila. |
|  | **6.** | **STJÓRN, FRAMKVÆMDASTJÓRN EÐA EFTIRLITSSTJÓRN** |
|  | **6.1.** | Nöfn, heimilisföng vinnustaða og hlutverk eftirfarandi einstaklinga hjá útgefanda og upplýsingar um helstu störf þeirra utan útgefanda ef þau skipta máli gagnvart útgefandanum:1. Aðila að stjórn, framkvæmdastjórn eða eftirlitsstjórn,
2. sameigenda með ótakmarkaða ábyrgð ef um er að ræða samlagsfélag með hlutafé.
 |
|  | **7.** | **STÆRSTU HLUTHAFAR** |
|  | **7.1.** | Að því marki sem útgefanda er kunnugt um skal greina frá því hvort útgefandi sé beint eða óbeint í eigu eða undir yfirráðum einhvers aðila og hver sá aðili er, og lýsa skal eðli slíkra yfirráða og þeim ráðstöfunum sem gerðar eru til að tryggja að slík yfirráð séu ekki misnotuð. |
|  | **8.** | **FJÁRHAGSUPPLÝSINGAR AÐ ÞVÍ ER VARÐAR EIGNIR OG SKULDIR ÚTGEFANDA, FJÁRHAGSSTÖÐU HANS OG HAGNAÐ OG TAP** |
|  | **8.1.** | Ef útgefandi hefur ekki hafið starfsemi frá skráningar- eða stofndegi sínum og engin reikningsskil hafa verið lögð fram miðað við dagsetningu útgefandalýsingar skal gera grein fyrir því í útgefandalýsingunni. |
|  | **8.2.** | *Sögulegar fjárhagsupplýsingar*Ef útgefandi hefur hafið starfsemi sína og reikningsskil hafa verið lögð fram skal útgefandalýsing hafa að geyma endurskoðaðar, sögulegar fjárhagsupplýsingar, sem taka til tveggja síðustu fjárhagsára (eða eins lengi og útgefandinn hefur rekið fyrirtæki ef tímabilið er styttra en þrjú ár), ásamt skýrslu endurskoðanda fyrir hvert ár. Semja skal slíkar fjárhagsupplýsingar í samræmi við reglugerð (EB) nr. 1606/2002, eða ef það á ekki við, í samræmi við innlenda reikningsskilastaðla tiltekins aðildarríkis fyrir útgefendur innan Bandalagsins.Útgefendur frá þriðja landi skulu semja slíkar fjárhagsupplýsingar í samræmi við alþjóðlega reikningsskilastaðla sem voru samþykktir samkvæmt málsmeðferðinni í 3. gr. reglugerðar (EB) nr. 1606/2002 eða samkvæmt innlendum reikningsskilastöðlum í þriðja landi sem eru sambærilegir þessum stöðlum. Ef slíkar fjárhagsupplýsingar eru ekki sambærilegar þessum stöðlum skal setja þær fram í formi endurgerðra reikningsskila.Fjárhagsupplýsingar næstliðins árs skal leggja fram og semja á sambærilegu formi og notað verður við birtingu næstu árlegu reikningsskila útgefanda með hliðsjón af reikningsskilastöðlum, stefnum og löggjöf sem gildir um slík árleg reikningsskil.Ef útgefandinn hefur verið starfandi í núverandi atvinnustarfsemi sinni í innan við eitt ár skal semja endurskoðuðu, sögulegu fjárhagsupplýsingarnar, sem taka til þessa tímabils, í samræmi við staðla sem gilda um árleg reikningsskil samkvæmt reglugerð (EB) nr. 1606/2002 eða, ef þeir gilda ekki um aðildarríki, innlenda reiknings­skilastaðla þar sem útgefandi er útgefandi innan Bandalagsins.Útgefendur frá þriðja landi skulu semja sögulegar fjárhagsupplýsingar í samræmi við alþjóðlega reikningsskilastaðla sem voru samþykktir samkvæmt málsmeðferðinni í 3. gr. reglugerðar (EB) nr. 1606/2002 eða samkvæmt innlendum reikningsskilastöðlum í þriðja landi sem eru sambærilegir þessum stöðlum. Þessar sögulegu fjárhags­upplýsingar skulu vera endurskoðaðar.Ef endurskoðuðu fjárhagsupplýsingarnar eru samdar í samræmi við innlenda reikningsskilastaðla skulu fjárhagsupplýsingarnar, sem krafist er samkvæmt þessum lið, a.m.k. fela í sér eftirfarandi:1. Efnahagsreikning,
2. rekstrarreikning,
3. reikningsskilaaðferðir og skýringar.

Sögulegar, árlegar fjárhagsupplýsingar skulu vera endurskoðaðar sérstaklega eða þeim skal fylgja óháð skýrsla þar sem fram kemur hvort þær gefi glögga mynd af útgefanda í útgefandalýsingunni í samræmi við endurskoðunarstaðla, sem gilda í viðkomandi aðildarríki, eða sambærilegan staðal. |
|  | **8.2a.** | *Þessi liður gildir einungis um útgáfu eignavarinna verðbréfa þar sem nafnvirði hverrar einingar nemur a.m.k. 100.000 evrum.*Ef útgefandi hefur hafið starfsemi sína og reikningsskil hafa verið lögð fram skal útgefandalýsing hafa að geyma endurskoðaðar, sögulegar fjárhagsupplýsingar sem taka til tveggja síðustu fjárhagsára (eða eins lengi og útgefandinn hefur rekið fyrirtæki ef tímabilið er styttra en tvö ár), ásamt skýrslu endurskoðanda fyrir hvert ár. Semja skal slíkar fjárhagsupplýsingar í samræmi við reglugerð (EB) nr. 1606/2002, eða ef það á ekki við, í samræmi við innlenda endurskoðunarstaðla tiltekins aðildarríkis fyrir útgefendur innan Bandalagsins. Útgefendur frá þriðja landi skulu semja slíkar fjárhagsupplýsingar í samræmi við alþjóðlega reikningsskilastaðla sem voru samþykktir samkvæmt málsmeðferðinni í 3. gr. reglugerðar (EB) nr. 1606/2002 eða samkvæmt innlendum reikningsskilastöðlum í þriðja landi sem eru sambærilegir þessum stöðlum. Að öðrum kosti skal útgefandalýsing hafa að geyma eftirfarandi upplýsingar:a) Áberandi yfirlýsingu þess efnis að fjárhagsupplýsingarnar, sem útgefandalýsing hefur að geyma, hafi ekki verið samdar í samræmi við alþjóðlega reikningsskilastaðla sem voru samþykktir samkvæmt málsmeðferðinni í 3. gr. reglugerðar (EB) nr. 1606/2002 og að í ljós gæti komið mikilvægur munur á fjárhagsupplýsingunum ef reglugerð (EB) nr. 1606/2002 hefði verið beitt við gerð sögulegra fjárhagsupplýsinga,b) lýsingu í samfelldu máli í beinu framhaldi af sögulegu fjárhagsupplýsingunum um þann mun sem er á alþjóðlegum reikningsskilastöðlum, sem eru samþykktir samkvæmt málsmeðferðinni í 3. gr. reglugerðar (EB) nr. 1606/2002, og reiknings­skilareglum sem útgefandinn notar við samningu árlegra reikningsskila.Fjárhagsupplýsingar næstliðins árs skal leggja fram og semja á sambærilegu formi og notað verður við samningu næstu árlegu reikningsskila útgefanda með hliðsjón af reikningsskilastöðlum og reglum og löggjöf sem gildir um slík árleg reikningsskil.Ef endurskoðuðu fjárhagsupplýsingarnar eru samdar í samræmi við innlenda reikningsskilastaðla skulu fjárhagsupplýsingarnar, sem krafist er samkvæmt þessum lið, a.m.k. fela í sér eftirfarandi:1. Efnahagsreikning,
2. rekstrarreikning,
3. reikningsskilaaðferðir og skýringar.

Sögulegar, árlegar fjárhagsupplýsingar skulu vera endurskoðaðar sérstaklega eða þeim skal fylgja óháð skýrsla um hvort þær gefi glögga mynd af útgefanda í útgefandalýsingunni í samræmi við endurskoðunarstaðla, sem gilda í viðkomandi aðildarríki, eða sambærilegan staðal.Að öðrum kosti skal útgefandalýsing hafa að geyma eftirfarandi upplýsingar: 1. Áberandi yfirlýsingu þar sem fram kemur hvaða endurskoðunarstaðlar hafa verið notaðir,
2. skýringu á því ef vikið er verulega frá alþjóðlegum endurskoðunarstöðlum.
 |
|  | **8.3.** | *Dómsmál og gerðardómsmál*Upplýsingar um stjórnsýslu-, dóms- eða gerðardómsmál (þ.m.t. þau mál sem eru til meðferðar eða yfirvofandi og útgefanda er kunnugt um) a.m.k. síðustu tólf mánaða sem kunna að hafa haft eða hafa að undanförnu haft veruleg áhrif á fjárhagsstöðu eða arðsemi útgefanda og/eða samstæðunnar eða ef slíkt er ekki fyrir hendi skal gefa yfirlýsingu þess efnis. |
|  | **8.4.** | *Verulegar óæskilegar breytingar á fjárhagsstöðu útgefanda*Ef útgefandi hefur samið reikningsskil skal þeim fylgja yfirlýsing þess efnis að ekki hafi orðið neinar verulegar óæskilegar breytingar á framtíðarhorfum útgefanda síðan síðustu endurskoðuðu reikningsskil hans voru birt. Ef veruleg, óæskileg breyting hefur átt sér stað skal greina frá því í útgefandalýsingu. |
|  | **9.** | **UPPLÝSINGAR FRÁ ÞRIÐJA AÐILA, SÉRFRÆÐIÁLIT OG HAGSMUNAYFIRLÝSINGAR** |
|  | **9.1.** | Ef útgefandalýsing hefur að geyma greinargerð eða skýrslu frá sérfræðingi skal tilgreina nafn þessa einstaklings, heimilisfang vinnustaðar, menntun hans, hæfi og hvort hann hafi verulegra hagsmuna að gæta gagnvart útgefandanum. Ef skýrslan er samin að beiðni útgefanda skal gefa yfirlýsingu um að slík yfirlýsing eða skýrsla fylgi, á hvaða formi og í hvaða samhengi hún er, ásamt samþykki þess einstaklings sem hefur heimilað efni þessa hluta útgefandalýsingarinnar. |
|  | **9.2.** | Ef upplýsingar eru fengnar frá þriðja aðila skal láta í té staðfestingu þess efnis að upplýsingarnar séu réttar og, að svo miklu leyti sem útgefanda er kunnugt um og honum er unnt, út frá þeim upplýsingum sem þriðji aðilinn hefur birt, að engum staðreyndum sé sleppt sem geri upplýsingarnar ónákvæmar eða misvísandi. Þar að auki skal útgefandi tilgreina uppruna upplýsinganna. |
|  | **10.** | **SKJÖL TIL SÝNIS** |
|  | **10.1.** | Yfirlýsing þess efnis að á meðan útgefandalýsing er í gildi er heimilt, eftir atvikum, að skoða eftirfarandi skjöl (eða afrit þeirra):1. Stofnsamningur og samþykktir útgefanda,
2. allar skýrslur, bréf og önnur skjöl, sögulegar fjárhagsupplýsingar, mats- og greinargerðir samdar af sérfræðingum að beiðni útgefanda sem að öllu leyti eða að hluta til eru felldar inn í eða vísað til í útgefandalýsingu,
3. sögulegar fjárhagsupplýsingar útgefanda eða, ef um er að ræða samstæðu, sögulegar fjárhagsupplýsingar útgefanda og dótturfyrirtækis hans fyrir hvort hinna tveggja síðustu fjárhagsára um sig áður en útgefandalýsing er birt.

Veita skal upplýsingar um hvar unnt sé að skoða skjölin, sem eru til sýnis, á pappírsformi eða á rafrænu formi. |